भारत नाङैनो कभिड 19 एबा कर’ना भाइरासनि गिख्रंथावै गाग्लोबनायनि जाउनआव गोबां सुबुंनि जिउआ खहा जानांनायजों लोगोसे गोबांङानो देहा फाहामसालि एबा हसपितालआव देहा फाहाम जागासिनो दङ । बे गिख्रंथाव गाग्लोबनाया आसामावबो सानफा एफा बारानिफ्राय बारासिन जाबोनायखौ नुबोगासिनो । फैगौ समाव बै गिलु बालु भाइरासनि गाग्लोबनायनिफ्राय रैखा मोननो हानाय लेखायै, आसाम सरकारनि फोसावखानानै एबा लुनानै दोननाय करान्टाइन सेन्टारफोरावनो मिरु एबसुआ नायगिदिंहैनायनि थांखि लादों । बेखौनो नोजोर बोनानै दिनै मिरु एबसुनि आफादगिरि मानगोनां मुस्रि दिपेन बर’नि दैदेननायाव मिरु आफादनि मोनसे हानजाया सिगांग्रो क’क्राझार जिल्लानि सिङाव श्रिरामफुर गेटआव थानाय करान्टाइन सेन्टाराव थांनानै नायगिदिंहैदों । बे नाइगिदिंहैनाय हानजायाव मिरु आफादनिफ्राइ फारियै गाहाइ नेहाथारि मानगोनां मुस्रि खनिन्द्र बसुमतारी, गेलेमु नेहाथारि गणेस बसुमतारी, सुबुं फोनांजाब नेहाथारि सर’न्जित नार्जिनारी आरो क’क्राझार जिला एबसुनि गाहाइ नेहाथारि खाम्फा बसुमतारीआ बाहागो लायो ।